Chantal Janzen (født 15. februar 1979 i Tegelen i Nederland) er en nederlandsk skuespiller, musikalartist og tv-programleder. Hun har hatt roller i nederlandske filmer som "De Dominee", "Volle maan" og "", og hun har ledet "Idols Nederland". Hun spilte også rollen som Belle i den nederlandske musikalversjonen av "Skjønnheten og udyret" og Jane i "Tarzan". Hun startet senere en tv-karriere i den nederlandske kanalen AVRO der hun ledet prisshowet "Gouden Televizier-Ring Gala" fra 2008 til 2010. I 2011 gikk hun over til den kommersielle tv-kanalen RTL 4, der hun har ledet programmer som "Holland's Got Talent" og "The Voice of Holland". Janzen har vunnet Televizier-Ster-prisen for beste tv-programleder fem ganger. I 2020 skulle hun vært programleder for Eurovision Song Contest fra Rotterdam i Nederland, men konkurransen ble avlyst på grunn av koronavirusutbruddet i Europa vinteren 2020. I stedet har hun ledet programmet i 2021.